यह पूछा जा रहा है कि आम आदमी इस बार वित्त मंत्री के बजट भाषण में रुचि क्यों लेगा? इसके दो जवाब हैं. पहला यह कि बजट पॉलिसी डॉक्युमेंट होता है. इसमें अर्थव्यवस्था की दिशा तय करने वाली नीतियों की घोषणा होती है, प्रशासनिक फैसले नहीं. आम आदमी वित्त मंत्री का भाषण सुन ले तो अच्छी बात, अगर ना सुने तब भी सरकार को कोई फर्क नहीं पड़ता. बजट कोई एंटरटेनमेंट की चीज तो है नहीं. आम आदमी के मतलब की बात सिर्फ इतनी है कि इनकम टैक्स के स्लैब में कोई बदलाव होता है या नहीं और पीएफ की ब्याज दरों का क्या होता है.